text: Flere hjemløse i Syddanmark: Regeringen vil bekæmpe hjemløshed
  08 oktober 2017 kl. 15.44
  Antallet af hjemløse stiger og stiger. Regeringen kom søndag med et nyt udspil, der skal bekæmpe hjemløshed. Nye initiativer og en bunke penge er kommet på bordet.
  
  Hjemløse i Syddanmark
  Stigning i Esbjerg: 136 til 182 personerStigning i Vejle: 100 til 121 personerStigning i Kolding: 47 til 67 personerStigning i Fredericia: 32 til 57 personerStigning i Haderslev: 46 til 60 personerStigning i Tønder: 10 til 20 personer
  Tidligere på året blev der ved en hjemløsetælling registreret i alt 6.635 hjemløse borgere i Danmark. Heraf er de 919 hjemløse fra Syddanmark. Det er flere hjemløse i forhold til den forrige tælling fra 2015. I alt i Syddanmark er der i dag omkring 100 flere hjemløse, end der var for to år siden.
  Der er især kommet flere unge hjemløse, og det er noget af det, regeringen sætter fokus på, når det skal blive lettere for de udsatte unge at få bolig.
  Derfor kommer regeringen nu med et nyt udspil, der skal bekæmpe hjemløshed. 15 initiativer og 250 millioner kroner over fire år - sådan ser regeringens handleplan ud.
  Fakta om handlingsplan til bekæmpelse af hjemløshed
  Fokusområde: National udbredelse af virkningsfulde indsatser1. Social investeringspulje på hjemløseområdet (50,0 mio. kr.)2. Etablering af National Rådgivning på hjemløseområdet (16,7 mio. kr.)3. Nationale retningslinjer for indsatsen mod hjemløshed (1,9 mio. kr.) Fokusområde: En styrket forebyggelse af hjemløshed4. Housing First for unge (39,2 mio. kr.)5. Startboliger for unge (76,5 mio. kr.)6. Forebyggelse af udsættelser7. En ny og samlet ordning for økonomi- og gældsrådgivning (22,0 mio. kr.) Fokusområde: En lettere vej ud af hjemløshed8. Rehabiliterende indsatser på forsorgshjem og herberger9. Forenklet og fleksibelt kontaktforløb10. Social investeringspulje: Støtte til borgere i langvarig hjemløshed (20,0 mio. kr.)11. Social investeringspulje: Fremskudt psykiatri (13,3 mio. kr.)12. Serviceeftersyn af skævebolig ordningen13. Bedre oplysning og sikring af de hjemløses rettigheder – støtte til brugerorganisationer (6,0 mio. kr.) Øvrige14. Undersøgelse af kvinder i hjemløshed (0,5 mio. kr.)15. Støtte til nødovernatning (4,0 mio. kr.)
  
  